**Proces - verbal**

**al sedintei extraordinare a Consiliului Judetean Vrancea**

**din data de 16 mai 2022**

In data de 16 mai 2022, la sediul Consiliului Judetean Vrancea din Focsani, b-dul Dimitrie Cantemir nr. 1, a avut loc sedinta extraordinara a Consiliului Judetean Vrancea. Lucrarile sedintei au fost conduse de presedintele Consiliului Judetean Vrancea domnul Cătălin Toma.

**Președintele Consiliului Județean Vrancea, domnul Cătălin Toma,** a deschis sedinta extraordinara din 16 mai 2022, convocata prin Dispozitia nr. 201 din 12 mai 2022, cu îndeplinirea procedurilor legale în materie.

Locul sedintei a fost sediul consiliului judetean, cu prezenta fizica a alesilor judeteni, caracterul public al acesteia fiind asigurat si prin publicarea pe site a minutei, imediat dupa sedinta si prin transmiterea dezbaterilor online.

Cvorumul necesar pentru ca sedinta sa fie legal constituita a fost intrunit, prezenti fiind 28 de consilieri judeteni din 31 de consilieri județeni în funcție, absenti fiind domnii consilieri Balan Doru Geany, Marin Vasile si Nedelcu Florin.

**Presedintele Consiliului Judetean Vrancea, domnul Catalin Toma,** a precizat ca au fost indeplinite toate procedurile impuse de Codul Administrativ, proiectele înscrise pe ordinea de zi fiind insotite de rapoartele compartimentelor de specialitate si de avizele comisiilor de specialitate, care au fost transmise prin posta electronica.

Apoi, in conformitate cu prevederile legale, președintele consiliului județean a dat cuvântul secretarului general al judetului pentru a supune spre aprobare procesul-verbal al şedinţei ordinare din data de 5 mai 2022.

**Fiind supus votului plenului consiliului judetean, procesul- verbal a fost aprobat in unanimitate, fara observatii.**

Inainte de a da citire proiectului ordinii de zi, presedintele consiliului judetean a precizat ca sesiunea depunerii proiectelor în cadrul Planului Național de Redresare și Reziliență (PNRR), Componenta C10 - Fondul Local, Investiția I.4 – Elaborarea/actualizarea în format GIS a documentelor de amenajare a teritoriului și de planificare urbană, apel de proiect PNRR/2022/C10 se deschide in data de 16 mai la ora 10.00, motiv pentru care e necesara aprobarea actelor administrative si depunerea proiectului anterior deschiderii aplicatiei, pentru a respecta astfel ora stabilita prin Ghidul de finantare.

Totodata, avand in vedere termenul scurt de livrare a pachetelor cu table interactive, este necesar a se aproba si contractele de comodat cu scolile beneficiare.

**S-a trecut la prezentarea proiectelor de hotarari inscrise pe ordinea de zi a şedinţei:**

1. „ Aprobarea Notei de fundamentare a proiectului „Actualizarea în format GIS a Planului de Amenajare a Teritoriului Județean Vrancea”, în vederea depunerii acestuia spre finanțare în cadrul Planului Național de Redresare și Reziliență al României, Componenta C10 - Fondul Local, Investiția I.4 - Elaborarea/actualizarea în format GIS a documentelor de amenajare a teritoriului și de planificare urbană”

2. „ Aprobarea depunerii proiectului „Actualizarea Planului de Amenajare a Teritoriului Județean Vrancea și transpunerea în format GIS”, în cadrul Planului Național de Redresare și Reziliență (PNRR), Componenta C10 - Fondul Local, Investiția I.4 – Elaborarea/actualizarea în format GIS a documentelor de amenajare a teritoriului și de planificare urbană, apel de proiect PNRR/2022/C10”

 3. „ Aprobarea transmiterii in folosinta gratuita a unor pachete interactive electronice catre unitatile de invatamant cu personalitate juridica din judetul Vrancea”.

**Fiind supus votului,** **proiectul ordinii de zi a fost adoptat in unanimitate.**

Domnul presedinte a precizat ca nu au fost depuse amendamente la proiectele de hotarari inscrise pe ordinea de zi si a reamintit consilierilor judeteni ca au obligaţia sa nu participe la adoptarea proiectelor de hotarari in care ar putea fi in conflict de interese.

**Ulterior, s-a trecut la dezbaterea proiectelor de hotarari.**

**La punctul 1** proiectul privind „ Aprobarea Notei de fundamentare a proiectului „Actualizarea în format GIS a Planului de Amenajare a Teritoriului Județean Vrancea”, în vederea depunerii acestuia spre finanțare în cadrul Planului Național de Redresare și Reziliență al României, Componenta C10 - Fondul Local, Investiția I.4 - Elaborarea/actualizarea în format GIS a documentelor de amenajare a teritoriului și de planificare urbană”.

**Fiind supus votului,** **proiectul de hotarare a fost adoptat in unanimitate.**

**La punctul 2** proiectul privind„ Aprobarea depunerii proiectului „Actualizarea Planului de Amenajare a Teritoriului Județean Vrancea și transpunerea în format GIS”, în cadrul Planului Național de Redresare și Reziliență (PNRR), Componenta C10 - Fondul Local, Investiția I.4 – Elaborarea/actualizarea în format GIS a documentelor de amenajare a teritoriului și de planificare urbană, apel de proiect PNRR/2022/C10” .

**Presedintele Consiliului Judetean, domnul Catalin Toma,** a precizat ca art.3 al acestui proiect a fost completat cu echivalentul in euro a sumei totale, intrucat aplicatia in care se vor incarca documentele solicita inscrierea valorii proiectului in euro.

**Fiind supus votului,** **proiectul de hotarare a fost adoptat in unanimitate.**

**La punctul 3** proiectul privind „ Aprobarea transmiterii in folosinta gratuita a unor pachete interactive electronice catre unitatile de invatamant cu personalitate juridica din judetul Vrancea”.

**Presedintele Consiliului Judetean, domnul Catalin Toma,** a amintit ca specificatiile tehnice ale pachetului interactiv au fost transmise tuturor consilierilor judeteni.

**Domnul consilier judetean Caraba Ionel** a mentionat ca apreciaza ca intr-un timp relativ scurt a fost pus in practica amendamentul referitor la dotarea unitatilor scolare, votat odata cu hotararea privind bugetul UAT Judetul Vrancea, si a promis ca va mai sustine proiecte care presupun investitii in educatie.

**Fiind supus votului,** **proiectul de hotarare a fost adoptat in unanimitate.**

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei extraordinare a Consiliului Judetean Vrancea din 16 mai 2022.

**Preşedintele**

**Consiliului Judeţean Vrancea**

**Cătălin TOMA**

 **Secretar general al județului**

 **Raluca Dan**